**TECHNINĖ SPECIFIKACIJA**

**1. SĄVOKOS IR SUTRUMPINIMAI**

* 1. **Pirkėjas** – AB „Energijos skirstymo operatorius“
  2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė.
  3. **Paslaugos** – AB „Energijos skirstymo operatorius“ Klientų objektuose įrengtų elektros ir dujų apskaitos prietaisų rodmenų nurašymo paslauga.
  4. **Sutartis** - sutartis, sudaroma tarp Paslaugų teikėjo ir Pirkėjo dėl Pirkimo objekto.
  5. **Aktas** – Paslaugų teikėjo ir Pirkėjo tarpusavyje pasirašomas dokumentas, kuriuo nustatoma, kad Paslaugos ar bet kuri jų dalis, jei tokios dalys nustatomos Sutartyje, Pirkėjui yra tinkamos, jos kokybiškos (išskyrus atvejus, kai tokiame dokumente konkrečiai pažymimi neatitikimai ir trūkumai bei tokių neatitikimų ir trūkumų šalinimo terminai bei sąlygos) ir atitinkančios Sutarties sąlygas, Paslaugų teikėjo perduodamos ir Pirkėjo priimamos.
  6. **Ataskaitinis laikotarpis** – vienas kalendorinis mėnuo. Pirmas ir paskutinis Sutarties galiojimo

Ataskaitinis laikotarpis gali būti trumpesnis nei vienas kalendorinis mėnuo, priklausomai nuo Sutarties įsigaliojimo datos.

* 1. **Užsakymas -** Pirkėjo užsakymas Paslaugos teikėjui, suteikti Paslaugas numatytam vienam ataskaitiniam laikotarpiui, pagal nurodytus elektros energijos apskaitos prietaisų sąrašus.
  2. **Portalas –** Užsakovo informacinė sistema <http://public.etic.lt/rnweb>
  3. **SAP –** Sugedęs apskaitos prietaisas.
  4. **NVASUR** – Neapskaitinis energijos vartojimas.
  5. **NAP** – Nerastas apskaitos prietaisas.
  6. **NVV** – Neteisėti vartotojo veiksmai.
  7. **TECHKL** – Techninės kliūtys.
  8. **KAS** - Komercinė apskaitos spinta.
  9. **PK** - Pradinė kvalifikacija.

**2. PIRKIMO OBJEKTAS**

* 1. AB „Energijos skirstymo operatorius“ Klientų objektuose įrengtų elektros ir dujų apskaitos prietaisų rodmenų nurašymo paslauga.
  2. Pirkimo objektas skaidomas į pirkimo objekto dalis:
     1. **I Pirkimo objekto dalis:** Vilniaus regiono apskaitos prietaisų rodmenų nurašymas.
     2. **II Pirkimo objekto dalis:** Kauno regiono apskaitos prietaisų rodmenų nurašymas.
     3. **III Pirkimo objekto dalis:** Klaipėdos regiono apskaitos prietaisų rodmenų nurašymas.
     4. **IV Pirkimo objekto dalis:** Šiaulių regiono apskaitos prietaisų rodmenų nurašymas.
     5. **V Pirkimo objekto dalis:** Panevėžio regiono apskaitos prietaisų rodmenų nurašymas.

**3. PIRKIMO OBJEKTO APIMTYS SUTARTIES GALIOJIMO LAIKOTARPIU**

* 1. **I Pirkimo objekto dalis:** Maksimalus rodmenų kiekis 405 647 vnt. Vilniaus regionas (tame tarpe: dujų - 93 060, elektros – 312 587).
  2. **II Pirkimo objekto dalis:** Maksimalus rodmenų kiekis 370 042 vnt. Kauno regionas (tame tarpe: dujų -84 420, elektros - 285 622).
  3. **III Pirkimo objekto dalis:** Maksimalus rodmenų kiekis 221 713 vnt. Klaipėdos regionas (tame tarpe: dujų – 35 130, elektros – 186 583).
  4. **IV Pirkimo objekto dalis:** Maksimalus rodmenų kiekis 131 935 vnt. Šiaulių regionas (tame tarpe: dujų -15 720, elektros – 116 215).
  5. **V Pirkimo objekto dalis:** Maksimalus rodmenų kiekis 162 163 vnt. Panevėžio regionas (tame tarpe dujų -17 910, elektros -144 253).

**4. ĮSIPAREIGOJIMŲ VYKDYMO VIETA**

* 1. **I Pirkimo objekto dalis:** VILNIAUS REGIONAS: Elektrėnų sav., Šalčininkų r. sav., Širvintų r. sav., Švenčionių r. sav., Trakų r. sav., Vilniaus m. sav., Vilniaus r. sav.
  2. **II Pirkimo objekto dalis:** KAUNO REGIONAS: Alytaus m. sav., Alytaus r. sav., Druskininkų sav., Kalvarijos sav., Kazlų Rūdos sav., Lazdijų r. sav., Marijampolės sav., Varėnos r. sav., Vilkaviškio r. sav., Birštono sav., Jonavos r. sav., Kaišiadorių r. sav., Kauno m. sav., Kauno r. sav., Kėdainių r. sav., Prienų r. sav., Šakių r. sav.
  3. **III Pirkimo objekto dalis:** KLAIPĖDOS REGIONAS: Klaipėdos m. sav., Klaipėdos r. sav., Kretingos r. sav., Neringos sav., Pagėgių sav., Palangos m. sav., Plungės r. sav., Rietavo sav., Skuodo r. sav., Šilalės r. sav., Šilutės r. sav., Tauragės r. sav., Telšių r. sav.
  4. **IV Pirkimo objekto dalis:** ŠIAULIŲ REGIONAS: Akmenės r. sav., Joniškio r. sav., Kelmės r. sav., Mažeikių r. sav., Pakruojo r. sav., Radviliškio r. sav., Raseinių r. sav., Šiaulių m. sav., Šiaulių r. sav.
  5. **V Pirkimo objekto dalis:** PANEVĖŽIO REGIONAS: Biržų r. sav., Kėdainių r. sav., Kupiškio r. sav., Panevėžio m. sav., Panevėžio r. sav., Pasvalio r. sav., Rokiškio r. sav., Anykščių r. sav., Ignalinos r. sav., Molėtų r. sav., Ukmergės r. sav., Utenos r. sav., Visagino m. sav., Zarasų r. sav.

**5. REIKALAVIMAI PIRKIMO OBJEKTUI**

**5.1. Pirkimo objekto aprašymas**

Rodmenų nurašymo paslaugą sudaro:

5.1.1. Skaitiklio rodmenų užfiksavimas;

5.1.2. Skaitiklio su aiškiai matomais rekvizitais (skaitiklio rodmuo, skaitiklio tipas, skaitiklio gamyklinis numeris) nufotografavimas;

5.1.3. Elektros skaitiklio apskaitos spintos (kai skaitiklis yra ant atramos/pamato) nufotografavimas iš vidaus ir iš išorės;

5.1.4. Paslauga laikoma suteikta tada, kai užfiksuojami skaitiklio rodmenys, atitinkantys faktą, nufotografuojamas skaitiklis, elektros skaitiklio apskaitos spinta (jei skaitiklis yra ant atramos/pamato) ir nustatyta tvarka pateikiami Pirkėjui.

5.1.5. Jei rodmuo negali būti tinkamai užfiksuotas dėl skaitiklio gedimo, Paslaugų teikėjo pateikta ir Pirkėjo patvirtinta informacija apie skaitiklio gedimą traktuojama kaip Paslaugos suteikimas. Visa rodmenų nurašymo metu surinkta informacija Pirkėjui pateikiama įsitikinus jos teisingumu. Detali perkamų Paslaugų specifikacija bei duomenų pateikimas pateikti Techninės specifikacijos Priede Nr. 1 (technologiniame paslaugų apraše).

**5.2. Sutartinių įsipareigojimų vykdymo tvarka ir terminai**

* + 1. Paslaugos užsakomos pagal atskirus Pirkėjo pateikiamus Užsakymus vadovaujantis Techninės specifikacijos Paslaugų technologiniu aprašu (Priedas Nr. 1). Užsakymai pateikiami per portalą <http://public.etic.lt/rnweb> (toliau - Portalas).
    2. Pirkėjas per 5 darbo dienas nuo Sutarties įsigaliojimo dienos Paslaugų teikėjui suteikia prisijungimus prie Portalo.
    3. Pirkėjas, elektros energijos ir / ar dujų apskaitos prietaisų sąrašą, kurių rodmenis reikia nurašyti, kiekvienam Ataskaitiniam laikotarpiui, išskyrus pirmam ir paskutiniam Sutarties galiojimo Ataskaitiniam laikotarpiui, suformuos ir perduos Paslaugų teikėjui (Techninės specifikacijos 5.3 ir 5.4 punktai) ne vėliau kaip prieš 5 kalendorines dienas iki numatomos Paslaugos teikimo pradžios (Paslaugų teikimo pradžia laikoma Ataskaitinio mėnesio pradžia).
    4. Pirmam Sutarties galiojimo Ataskaitiniam laikotarpiui, elektros energijos ir/ar dujų apskaitos prietaisų sąrašą, kurių rodmenis reikia nurašyti, Pirkėjas suformuos ir perduos Paslaugų teikėjui ne vėliau kaip per 5 darbo dienas, po Sutarties pasirašymo datos.
    5. Pirkėjas, Paslaugų teikėją papildomai informuoja apie pateiktus Paslaugos Užsakymus elektroniniu paštu. Apie užduoties gavimą el. paštu Paslaugų teikėjas įsipareigoja informuoti Pirkėją ne vėliau kaip kitą darbo dieną nuo Užsakymo gavimo dienos. Bet kokiu atveju Užsakymas bus laikomas gautu, ne vėliau kaip po 2 darbo dienų nuo Užsakymo pateikimo per Portalą.
    6. Paslaugos turi būti teikiamos viso Ataskaitinio laikotarpio metu. Paslaugų teikėjas Paslaugos užduočių rezultatus pateikia į Pirkėjo Portalą per Techninės specifikacijos 5.5. punkte numatytus terminus. Skaitiklių, apskaitos spintų fotonuotraukas ir sutikimus dėl tiesioginės rinkodaros Paslaugų teikėjas perduoda elektroniniu paštu, nurodytu sutartyje, arba kitu sutartu duomenų perdavimo kanalu. Paslaugų teikėjas, privalo nedelsiant el. paštu informuoti Pirkėjo atstovą, apie Paslaugos rezultatų pateikimą į Portalą. Fotonuotraukos failo pavadinime turi būti nurodytas nurašyto apskaitos prietaiso numeris. Jei daromos kelios fotonuotraukos vieno apskaitos prietaiso (pvz., Nr. 552233) , tai pavadinime prie apskaitos prietaiso numerio nurodomas dalies numeris (pvz. Nr. 552233-1, Nr. 552233-2, Nr.552233-3).
    7. Maksimalus ataskaitinio laikotarpio užsakymo kiekis neturi būti didesnis nei du suminiai vidurkiai visos perkamos Paslaugos per visą Sutarties galiojimo laikotarpį. Vidurkis skaičiuojamas, padalijus visą Perkamos paslaugos kiekį iš visų Sutarties ataskaitinių laikotarpių. Minimalus ataskaitinio laikotarpio užsakymo kiekis neturi būti mažesnis nei vienas vidurkis, sumažintas 30 proc.
    8. Paslaugų teikėjas privalės kiekvienoje Pirkimo objekto dalyje per Ataskaitinį laikotarpį suteikti ne mažiau kaip 70 proc. Pirkėjo Užsakyme Ataskaitiniam laikotarpiui nurodytos Paslaugų apimties. Tais atvejais, kai Paslaugos teikėjas per Ataskaitinį laikotarpį nesuteikia 70 proc. užsakytos Paslaugos kiekio, Pirkėjas turi teisę padidinti užsakomos Paslaugos kiekį per bet kurį Ataskaitinį laikotarpį tai daliai, kuri yra neatlikta.
    9. Paslaugai atlikti reikalingų duomenų perdavimo schema ir technologija nurodyta Techninės specifikacijos Paslaugų technologiniame apraše (Priede Nr. 1).
    10. Jeigu suteiktų Paslaugų rezultatų į Portalą priėmimo metu nustatoma, kad rezultatai klaidingi, Pirkėjas turi teisę nepatvirtinti atliktų užduočių rezultatų elektroninių failų, o Paslaugų teikėjas privalo per einamąjį Ataskaitinį laikotarpį pašalinti nustatytus Paslaugos rezultato trūkumus ir pateikti pataisytą Paslaugos rezultatą į Portalą ne vėliau kaip paskutiniąją Ataskaitinio laikotarpio darbo dieną. Visi, vėliau nei paskutinė Ataskaitinio laikotarpio darbo diena, pateikti rezultatai, ir klaidingų rezultatų korekcijos, laikomi negaliojančiais, ir nėra užskaitomi.
    11. Paslaugos yra laikomos suteiktomis, kai suteiktų Paslaugų rezultatas nustatyta tvarka yra patalpinamas Pirkėjo Portalą ir Paslaugų suteikimas patvirtinamas Šalių atstovų suderintu ir pasirašytu Aktu.
    12. Pirkėjas ne vėliau kaip per 25 kalendorines dienas po Ataskaitinio laikotarpio parengia Aktą, kuriame nurodoma:
        1. Užsakytas Paslaugų kiekis;
        2. Suteiktų Paslaugų kiekis;
        3. Paslaugų teikėjui pritaikytų netesybų dydis;
        4. Paslaugų teikėjui mokama suma, apskaičiuota pagal Sutartyje nurodytas sąlygas.

5.2.13 Nustatomas ne daugiau nei 7 kalendorinių dienų akto derinimo terminas, per kurį Pirkėjas pateikia Paslaugų teikėjui derinimui Paslaugų rezultato perdavimo – priėmimo aktą arba raštu informuoja Paslaugų teikėją apie Paslaugų rezultato trūkumus.

5.2.14 Sąskaitas už faktiškai per praėjusį mėnesį suteiktas Paslaugas Paslaugų teikėjas pateikia Pirkėjui iki einamojo mėnesio 7 (septintos) dienos.

5.2.15 Už vėlavimą suteikti Paslaugas 5.2.1 -5.2.14 punktuose nurodytus terminus Paslaugų teikėjas, Pirkėjui pareikalavus, moka 0,05% nuo vėluojamų suteikti Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 eurų už visą vėlavimo laikotarpį).

**5.3. Elektros energijos apskaitos prietaisų nurašymo duomenų apsikeitimo aprašymas**

* + 1. Duomenų apsikeitimo failo specifikacija nurodyta Techninės specifikacijos 1 Priedo IV skyriuje.
    2. Pirkėjas suformuotus rodmenų nurašymo užduočių failus skelbia Portale, kuriame Paslaugų teikėjo darbuotojas prisijungia jam suteiktu vartotojo vardu ir slaptažodžiu. Portalui neveikiant, užduočių failai atsiunčiami Paslaugų teikėjo įgaliotam darbuotojui elektroniniu paštu nurodytu Sutartyje;
    3. Paslaugos Teikėjas savo ruožtu, atlikęs visas arba dalį gautų užduočių, įkelia failą į Portalą arba, jam neveikiant, atsiunčia Pirkėjo įgaliotam atstovui elektroniniu paštu nurodytu Sutartyje.

**5.4. Dujų apskaitos prietaisų nurašymo duomenų apsikeitimo aprašymas**

* + 1. Duomenų apsikeitimo failo specifikacija nurodyta Techninės specifikacijos 1 Priedo IV skyriuje.
    2. Pirkėjas suformuotus rodmenų nurašymo užduočių failus skelbia Portale, prie kurio Paslaugų teikėjo darbuotojas prisijungia jam suteiktu vartotojo vardu ir slaptažodžiu. Portalui neveikiant, užduočių failai atsiunčiami Paslaugų teikėjo įgaliotam darbuotojui elektroniniu paštu nurodytu Sutartyje;
    3. Paslaugos Teikėjas savo ruožtu, atlikęs visas arba dalį gautų užduočių, įkelia failą į Portalą arba, jam neveikiant, atsiunčia Pirkėjo įgaliotam atstovui elektroniniu paštu nurodytu Sutartyje.
  1. **Paslaugų teikėjo rezultatų pateikimo į Portalą tvarka ir terminai:**
     1. Failo įkėlimai į portalą vyksta kas savaitę už praėjusį savaitės laikotarpį, t. y. 4 k./1mėn.:
        1. rezultatai už praėjusios savaitės laikotarpį pateikiami ne vėliau, kaip sekančios savaitės antradienį;
        2. rezultatai už paskutinę mėnesio savaitę pateikiami ne vėliau, kaip paskutinę mėnesio darbo dieną.

1. **KOKYBĖS IR TRŪKUMŲ ŠALINIMAS**
   1. Suteikiamų Paslaugų kokybė turi atitikti pridedamą Techninę specifikaciją ir teisės aktus, kurie numato kokybės reikalavimus Paslaugoms.
   2. Pirkėjas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo.
   3. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   4. Paslaugų teikėjas įsipareigoja atlyginti Pirkėjui nuostolius, kilusius Sutarties vykdymo metu dėl pagrįstų Pirkėjo bendrovės klientų skundų dėl netinkamo Paslaugų teikimo. Paslaugų teikėjas įsipareigoja už kiekvieno pagrįsto skundo atvejį sumokėti 15 EUR dydžio baudą, kuri laikoma minimaliais Pirkėjo patirtais nuostoliais, taip pat atlyginti Pirkėjo bendrovės klientų patirtus nuostolius, kurių nepadengia šiame punkte nurodyta bauda. Pirkėjas, atsižvelgdamas į svarbias aplinkybes, turi teisę šiame punkte nustatytos baudos dydį mažinti.
   5. Pirkėjui nustačius, kad Paslaugų teikėjas Sutarties vykdymo metu pateikė klaidingą suteiktos Paslaugos vieneto rezultatą, kuris duomenų importo metu į Pirkėjo informacinę sistemą nebuvo identifikuotas kaip klaidingas ir ištaisytas, Paslaugų teikėjas įsipareigoja už kiekvieną tokį pažeidimą Pirkėjui sumokėti baudą, lygią 15 eurų sumai bei atlyginti Pirkėjui į jo patirtus tiesioginius nuostolius, kurių nepadengia minėta bauda.
   6. Pirkėjui nustačius, kad Paslaugų teikėjas, Sutarties vykdymo metu kartu su užduoties rezultatu pateikė elektros energijos ir/ar dujų apskaitos prietaiso rodmenis, kurie Paslaugos teikėjo darbuotojo buvo užfiksuoti pažeidžiant Paslaugų teikimo technologinį procesą, nurodytą Sutartyje (pvz.: rodmenys užfiksuoti fiziškai nenuvykus į objektą ir nemačius elektros energijos ir/ar dujų apskaitos prietaiso), už kiekvieną tokį pažeidimą Pirkėjui pareikalavus sumoka 30 EUR dydžio baudą, kuri laikoma minimaliais Pirkėjo patirtais nuostoliais. Paslaugų teikėjas taip pat privalo atlyginti Pirkėjo ir Pirkėjo bendrovės klientų patirtus nuostolius, kurių nepadengia šiame punkte nurodyta bauda. Pirkėjas, atsižvelgdamas į svarbias aplinkybes, turi teisę šiame punkte nustatytos baudos dydį mažinti.
   7. Paslaugų teikėjui, Sutarties galiojimo metu, pakartotinai antrą kartą per bet kurį Ataskaitinį laikotarpį, nevertinant pirmo Ataskaitinio laikotarpio, nesuteikus Techninės specifikacijos 5.2.8. punkte nustatytos minimalios Užsakymo apimties (ne mažiau kaip 70 proc.), Pirkėjas įgaus teisę vienašališkai nutraukti Sutartį dėl esminio Sutarties pažeidimo su visomis iš to išplaukiančiomis pasekmėmis – reikalavimu išmokėti Sutarties įvykdymo užtikrinimo sumą bei atlyginti nuostolius.
   8. Kilus ginčui dėl Užsakymo rezultato, kai Paslaugų teikėjo pateiktas apskaitos prietaiso rodmuo į sistemą negali būti įkeltas dėl nekorektiškų duomenų, Pirkėjas gali, kaip įrodymo apie nurašytus apskaitos prietaiso rodmenis, pareikalauti nuotraukos, kurioje būtų matomas bendras skaitiklio vaizdas, plombos, skaitiklio rodmuo, skaitiklio numeris. Nesant techninių galimybių nuotraukoje užfiksuoti išvardintų skaitiklio rekvizitų, nuotraukoje turi matytis rodmuo ir skaitiklio numeris. Nesant galimybių nuotraukoje užfiksuoti rodmens ir skaitiklio numerio, nuotraukoje pateikiamas tik rodmuo.
   9. Pirkėjas pasilieka sau teisę vykdyti periodines Pirkėjo bendrovės klientų apklausas apie Paslaugų teikėjo suteiktų Paslaugų kokybę. Nustačius, kad apklausos rezultatai netenkina Pirkėjo, skiriamas 2 mėnesių laikotarpis Paslaugų kokybei pagerinti. Jei per nustatytą laikotarpį Paslaugos teikėjas nepagerina konkrečių apklausos metu nustatytų Paslaugų teikimo trūkumų, tai bus laikoma esminiu sutarties pažeidimu.
   10. Pirkėjas pasilieka sau teisę pagal poreikį tikrinti Paslaugos teikėjo atliekamų Paslaugų kokybę kartu vykstant pas Pirkėjo bendrovės klientus ir stebint, kaip yra laikomasi elgesio normų bendraujant su Pirkėjo bendrovės klientais.
   11. Pirkėjas pasilieka sau teisę kviesti Paslaugų teikėjo atstovus bent kartą per mėnesį į periodinius apskaitos grupių susirinkimus. Tokių susitikimų kaina turi būti įskaičiuota į Paslaugų kainą.
2. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Suteikus paslaugas, per e-sąskaitos platformą turi būti įkeliama sąskaita – faktūra ir Paslaugų suteikimo faktą patvirtinantis ir Šalių atstovų suderintas bei pasirašytas priėmimo - perdavimo aktas.
3. **PIRKĖJO SUTARTINIAI ĮSIPAREIGOJIMAI**
   1. Pirkėjas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas ne vėliau kaip per 30(trisdešimt) kalendorinių dienų nuo Paslaugų rezultato perdavimo – priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
   2. Visi atsiskaitymai pagal šią sutartį atliekami eurais.
4. **PRIEDAI**

Priedas Nr. 1 Paslaugų technologinis aprašas.

Priedas Nr. 2 Apskaitos prietaiso rodmenų nurašymo procesas.

Priedas Nr. 3 Darbų technologinė korta.